พอดีช่วงต้นปีที่แล้วผมไปบริจาคเลือดที่ กาชาด แล้วมีเอกสารส่งมาที่บ้านว่า น่าจะเป็นไวรัสตับอักเสบบีให้ทำการตรวจเช็คซำ้อีกครั้งหนึ่ง (ปกติผมบริจาคเลือดมาแล้วประมาณ 5 ครั้ง ในรอบ 7 ปี ตั้งแต่อายุ 22-29 ปัจุบันอายุ 30 ปี) จากการตรวจซ้ำ พบว่าผมเป็นไวรัสบี โดยผลการตรวจ วันที่ 6/10/218 viral load 488,214,110 coppies GOT 35 U/L GPT 64 U/L วันที่ 22/12/2018 viral load 540,749,488 coppies GOT 58 U/L GPT 77 U/L ปัจจุบันแพทย์ให้ผมทานยา บำรุงตับ SAMARIN อย่างเดียว และจะนัดตรวจครั้งถัดไปพร้อมทำการรักษา คำถาม 1. ผมควรรักษาด้วยวิธีไหนดีระหว่าง การฉีดยา หรือ การทานยา แล้วการรักษาทั้งสองอย่างนี้มีข้อแตกต่างกันยังไง แบบไหนเหมาะสมกับลักษณะอาการยังไง ผลข้างเคียงเป็นยังไง 2. ทำไมผมไม่แสดงอาการตอนได้รับเชื้อ 3. ผมสามารถมีบุตรได้ไม
สวัสดีค่ะ Ronnachai Bankโรคไวรัสตับอักเสบบีเป็นการติดเชื้อไวรัสที่มีผลต่อตับ ทำให้ตับมีการอักเสบเรื้อรังทำให้กลายเป็นตับแข็งหรือมะเร็งตับในอนาคตได้ ติดต่อกันโดย-การรับเลือด-การใช้เข็มฉีดยาร่วมกัน-การมีเพศสัมพันธ์โดยไม่ได้ป้องกัน-จากแม่สู่ลูก ในระหว่างคลอดโรคตับอักเสบบีมีทั้งแบบเฉียบพลันและเรื้อรัง ในกรณีเป็นเฉียบพลันอาจมาด้วยตัวเหลือง ตาเหลือง มีไข้ ปวดท้องขวาบน คลื่นไส้ ในผู้ป่วยบางส่วนจะทำการสร้างภูมิคุ้มกันกำจัดเชื้อออกไปได้หมดไม่กลายเป็นเรื้อรัง แต่ถ้าไม่สามารถกำจัดเชื้อออกไปได้ อาจกลายเป็นการติดเชื้อเรื้อรังนำไปสู่ตับแข็งได้ อีกทั้งในผู้ป่วยที่เป็นโรคเรื้อรังบางคนก็ไม่มีอาการอะไรในระยะเฉียบพลัน คือได้รับเชื้อมา กำจัดเชื้อออกไปไม่ได้ กลายเป็นเรื้อรังไปเลยก็มีค่ะจากผลเลือด ปริมาณไวรัสค่อนข้างเยอะ น่าจะเป็นช่วงที่เชื้อกำลังเติบโตและน่าจะมีตับอักเสบร่วมด้วย จึงควรรักษาจากคำถาม1.การรักษา มี 3 แบบ-รักษาด้วยยาต้านไวรัสชนิดรับประทาน จะช่วยลดการเติบโตของเชื้อไวรัส และต้องติดตามการรักษาและปริมาณไวรัสหลังได้รับยา-รักษาด้วยยาต้านไวรัสชนิดฉีดที่เรียกว่า อินเทอเฟียรอน (interferon) เป็นยาที่ใช้ต้านการติดเชื้อเช่นกัน โดยมักจะใช้ในกรณีที่เป็นผู้ป่วยอายุน้อยและไม่ต้องการได้รับยาต้านไวรัสแบบรับประทานเป็นเวลานานๆ หรือผู้หญิงที่วางแผนกำลังจะตั้งครรภ์-การผ่าตัดปลูกถ่ายตับ ทำในกรณีที่มีตับวายไปแล้ว และแพทย์ประเมินแล้วว่าเป็นผู้ที่แข็งแรงพอจะได้รับการผ่าตัดส่วนจะเลือกวิธีใดนั้นควรปรึกษากับแพทย์ผู้รักษาโดยตรงค่ะ2.ดังที่กล่าวไปค่ะ ว่าบางคนก็จะไม่แสดงอาการในช่วงเฉ๊ยบพลันได้3.สามารถมีบุตรได้ค่ะ โรคนี้จะติดต่อจากแม่สู่ลูกเท่านั้น ไม่เกี่ยวกับตัวอสุจิของบิดาค่ะ ถ้าภรรยาไม่ได้เป็นโรคด้วยก็ปลอดภัยค่ะ ถ้าภรรยาเป็นโรคด้วย สูตินรีแพทย์จะมีวิธีการดูแลติดตาม และพอบุตรเกิดมาก็จะมีการฉีดวัคซีนให้ทันทีค่ะการดูแลตัวเองเบื้องต้น-งดการดื่มแอลกอฮอล์-รับประทานอาหารให้ครบ 5 หมู่ หลีกเลี่ยงของมัน-ฉีดวัคซีนป้องกันโรคตับอักเสบชนิดอื่นเช่นเอ ร่วมด้วย เพราะถ้ามีไวรัสชนิดอื่นเข้าไปติดแทรกซ้อนอีกจะทำให้ตับแข็งไวกว่าเดิมค่ะ-แยกของใช้ส่วนตัวเช่นมีดโกน กรรไกรตัดเล็บจากผู้อื่น-มีเพศสัมพันธ์แบบป้องกันโดยใช้ถุงยางอนามัยหากมีอาการตัวเหลือง ตาเหลือง มีไข้ ปวดท้องบริเวณขวาบน ตัวบวม ควรไปพบแพทย์เพราะเป็นอาการว่าอาจจมีการทำงานของตับที่ผิดปกติเฉียบพลันหรือเริ่มมีอาการของโรคตับแข็งค่ะ แต่แนะนำว่าถ้าเป็นไวรัสตับอักเสบบีแม้ไม่มีอาการอะไร ก็ควรไปพบแพทย์สม่ำเสมอเพื่อรับยาและเจาะเลือดติดตามค่าไวรัสค่ะ